Imeɣnasen n umussu n wefraniman n Tmurt Taqbaylit (MAK), d wid yettidiren aseggas akk yuɛren amahat send 2014 ( aseggas deg ttwaɛedben imeɣnasen n MAK deg Tizi-Wezzu), acku deg wassmi yeqqel Ɛebd Elmaǧid Tebbun d aselway n udabu azayri, ladɣa send anegzum n Tmurt Taqbaylit ama ɣef tselwayin n 12/12, neɣ d tifranin ɣef Tmendawt Tazayrit. Adabu azayri i wehha afus-is ar imeɣnasen n Timunent, yerra-ten d nutni i d tasebba, i yeǧǧan Tamurt Taqbaylit ad sen-tezzi azagur-is, u ad tessaked metwal lebni n uwanek-is.
Send akraf n imeɣnasen n yeɣrem n Bgayet, gar-asen : Djamal Azaim ( Yettwaṭṭef deg 3 Duǧember 2019 deg Wehran send akin yettwakref deg Lḥebs n Dreɛ Lmizan anda ara yesɛeddi sin n iseggasen), Sofiane Babaci ( yettwaker deg 26 Wamber sdat wexxam-is yettwaɛetteb sɣur imsulta, yettwakref deh lḥebs n lberj nYemnayen anda ara d-yesɛeddi aseggas n lḥebs) , d Lounes Hemzi ( Yettwakren deg yeɣrem n Tizi deg wass n 8 Tuber 2020, ar ass-a deg Lḥebs n Lḥerrac), Tezzi-d nnuba n imeɣnasen n Bgayet anda d iɛecraten yid-sen, umi d-ssawlen yexxamen n teɣdemt deg yeɣrem n Bgayet.
Tamsalt taneggarut d tin i ɛddan iḍelli deg teɣdemt n Weqbu, anda taneggarut-a teḥkem ɣef sdiss (6) n imeɣnasen n MAK, s usefqed aɣedman ( Sous contrôle judiciaire), wigi d Mira Moknache, Idris Hamidouche, Zerkak Sofiane, Ben Taleb Madjid, Ammouri Billal akked Hidja Arezki.
Creɛ d win i ɛeddan deg leḥris imi d igelfan n imeɣnasen n Teqbaylit i yellan sdat n wexxam n teɣdemt , tin umi d-zzin yemsulta izayriyen, timesbanin d tid i dumen armi d-ffɣen imastanen yekkaten ɣef wezref n imeɣnasen d agraw gar ara naf mas Kder Houali, yuɣalen d amnay n tlelli yesseḥbibiren ɣef izerfan n wemdan akked Mas Sifiane Ouali, win yettidiren leḥris ussan-agi ineggura, ula d netta sɣur taɣdemt n lezzayer.
Asmekti belli deg 25 Fuṛar ɣer nteddu tella diɣen temsalt n 8 n imeɣnasen n timunent ara i ɛeddin deg waxxam n teɣdemt n bagayet, rnu-y-as tamsalt n ubugaṭu Sofiane Ouali ara i ɛeddi deg yiwen wass. Leḥris-a i d-yeɣlin ɣef imeɣnasen n teqbaylit, yusa-d deg wakud anda ikabaren nɣil d iqbayliyen ara smeɛciqen akked yeɛdawen n teqbaylit, RCD ara yesmeɛciq d yesneslmen, ma d FFS akked Teboune.
kab_Latn kab_Latn kab_Latn kab_Latn kab_Latn